T.Süleymanov. Birinci, Pənah bəyin verdiyi suala cavab vermək istəyirəm. Bu məsələ bələdiyyələrlə əlaqədar deyil. Dəvəçi rayonunun ərazisinə görə Əhəd müəllimin məruzəsində göstərilən həmin kəndlər rayon mərkəzindən 25–30 kilometrlik məsafələrdə yerləşir. Ona görə də bu, rayonda insanların haqlı narazılığına səbəb olur. Bir arayış almaq üçün bəzən 25–30, bəzən 40 kilometr getmək lazım olur. Ona görə də bu məsələlər qaldırılır. Bu dəyişikliklər insanların daha da rahat, yaxşı yaşamaları üçün həyata keçirilir. Bələdiyyələrlə heç bir əlaqəsi yoxdur. Özünüz bilirsiniz ki, ərazi nümayəndəliyi ilə bələdiyyələr bir-birindən fərqlənən qurumlardır. Dəvəçi rayonunun bir hissəsi dağlıq ərazidə yerləşir. Bir kənddən digərinə getmək üçün bəzən 25–30 kilometr yol qət etmək lazım gəlir. Həmin kəndlər buna görə ayrılır.